એક વિદ્યાર્થી અને શિક્ષક બન્ને તરીકે મારો અનુભવ ખૂબ સરસ રહ્યો છે. આમ તો આ કળા-આવડત વારસામાં મને મળી છે એમ કહું તો ખોટું નથી. મારા દાદા માસ્તર, પપ્પા આયુર્વેદ કોલેજના પ્રિન્સિપલ એટલે બાળપણથી ચોક, ડસ્ટર અને બોર્ડ સાથે રમી છું. પપ્પાને આયુર્વેદ સ્ટુડન્ટસ ના પેપર ચેક કરવાના આવતા ત્યારે કોઈના અક્ષરોથી પ્રભાવિત થઈ જતી તો કોઈના લખાણથી. વિદ્યાર્થી ગમ્મે તેટલો શાણો હોય, શિક્ષકને ઉઠાંતરી અને મૌલિકતાનું અંતર ખબર પડી જ જાય. એટલે બાળપણથી જ મૌલિકતાની ગાંઠ વાળેલી.